钦定古今图书集成/理学汇编/学行典/第196卷 > 王瑞
## 钦定古今图书集成/理学汇编/学行典/第196卷 > 王瑞

按《安福县志》：“王瑞，字引芝。父卒，逋券数百金悉焚之。
父置义田租三百石，岁贷族里遵行如存日。弘治癸
丑，贡授永州教谕，以母老乞终养。既归，奉母弥谨。母
卒，庐墓所，岁时忌祭，哀如初丧。尝拾丘姓遗金数镒
还之。晚生六子皆贤，尔卿教卿尤达著，后裔千馀指，
先后游庠者三十二，举于乡者一人，谓阴德之报。”